Пейо Яворов
Край морето

chitanka.info

Стоях загледан: едностайно

вълната гонеше вълна

в море — пустинно и безкрайно.

А сякаш птица, лекокрила,

ей кораб с опнати платна —

стрела не би го опредила.

„Постой“ — по пеница бразда

бе кратка негова следа…

Току се кораба затули

и огън-сълза из очи

полекичка се претъркули.

Светът — море… И нявга що ли

след мене тук ще поличи

от преживените неволи?

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.